Diwali 2021 ദീപാവലി ആഘോഷം എത്ര ദിവസം നീണ്ടുനില്ക്കും? പൂജാവിധികളും മുഹൂര്ത്തവും അറിയാം ദീപാവലി അഥവാ ദീവാലി എന്നറിയപ്പെടുന്ന ഹിന്ദു മതപ്രകാരമുള്ള ആഘോഷം ഏതാനും ദിവസങ്ങള്ക്കുള്ളില് ആരംഭിക്കുകയാണ്. രാജ്യമെമ്ബാടുമുള്ള ജനങ്ങള് ജാതി മതി ഭേദമില്ലാതെ ദീപാവലി ആഘോഷിക്കുന്ന കാഴ്ച ഇന്ത്യയില് എല്ലാ വര്ഷവും നമ്മള് കണ്ടുവരാറുണ്ട്. എന്നാണ് ഈ വര്ഷത്തെ ദീപാവലി ആഘോഷങ്ങള് ആരംഭിക്കുന്നതെന്നും, പ്രധാന ആഘോഷങ്ങള് എന്തൊക്കെയെന്നും നോക്കാം. ഒപ്പം വര്ഷാവര്ഷം ആഘോഷിക്കുന്ന ഈ ഉത്സവത്തിന്റെ പ്രസക്തി എന്താണെന്നും അറിയാം.ദീപാവലി: ആഘോഷ ദിവസങ്ങള്ദീപ എന്ന സംസ്കൃത വാക്കില് നിന്നാണ് ദീപാവലി എന്ന വാക്കിന്റെ ഉറവിടം. വിളക്ക്, തിരി, വെളിച്ചം തുടങ്ങിയ അര്ത്ഥങ്ങളാണ് ഈ വാക്കിന് ഉള്ളത്. മിക്ക ഇന്ത്യന് വീടുകളിലും ചെറിയ കളിമണ് വിളക്കുകള് അല്ലെങ്കില് ദിയകള് കത്തിക്കുന്നത് എണ്ണയില് മുക്കിയ പരുത്തിത്തുണി ഉപയോഗിച്ചാണ്. സാധാരണയായി, ദുര്ഗാ പൂജയുടെ അവസാന ദിവസമായ ദസറയില് അല്ലെങ്കില് വിജയദശമിക്ക് ശേഷം ഇരുപത് ദിവസം കഴിഞ്ഞാണ് ദീപാവലി ആഘോഷങ്ങള് ആരംഭിക്കുന്നത്. ആഘോഷങ്ങള്അഞ്ച് ദിവസം തുടരുകയും ചെയ്യും.ധന്തേരാസ് എന്ന വിശേഷദിനത്തിലാണ് ഉത്സവത്തിന് തുടക്കം കുറിക്കുന്നത്. ഭായി ദൂജ് എന്ന വേളയില് ദീപാവലി ആഘോഷങ്ങള്ക്ക് സമാപനം കുറിക്കുന്നു. ഉത്തരേന്ത്യയിലാണ് ഈ ദിനങ്ങള് വിശേഷമായി കൊണ്ടാടുന്നത്. ഈ വര്ഷം, അഞ്ച് ദിവസത്തെ ദീപാവലി ആഘോഷങ്ങള്ക്ക് നവംബര് 2 ന് ആരംഭം കുറിയ്ക്കും. ഇത് അവസാനിക്കുന്നത്, നവംബര് 6 നാണ്. എന്നാല് ഇന്ത്യയില് ഔദ്യോഗികമായി ദീപാവലി ആഘോഷിക്കുന്നത് നവംബര് നാലാം തിയതിയാണ്.ഹിന്ദു വിശ്വാസപ്രകാരം ചാന്ദ്രമാസമായ കാര്ത്തികയിലെ അമാവാസി ദിനത്തിലാണ് ദീപാവലി ആഘോഷങ്ങള് ആരംഭിക്കുക. ഭക്തര് ദീപാവലി ആഘോഷങ്ങളുടെ ഭാഗമായി, നവംബര് നാലിന് ലക്ഷ്മീ പൂജയും കഴിക്കാറുണ്ട്. 2021ലെ ദീപാവലിയുടെ ശുഭ മുഹൂര്ത്തം അല്ലെങ്കില് ശുഭകരമായ സമയമായി കരുതുന്നത് നവംബര് 4നാണ്. അന്ന് പൂജാ വിധികളും ചടങ്ങുകളും ലക്ഷ്മി പൂജയോടെയാണ് ആരംഭിക്കുക. രാജ്യത്തെ പല നഗരങ്ങളിലും വ്യത്യസ്ത സമയങ്ങളിലായാണ് ഈ മുഹൂര്ത്തം കണക്കാക്കിയിരിക്കുന്നത്. ന്യൂഡല്ഹിയില്, ലക്ഷ്മി പൂജയുടെ മുഹൂര്ത്തം കുറിച്ചിരിക്കുന്നത് വൈകിട്ട് 06:09 മുതല് രാത്രി 08:04 വരെയുള്ള സമയത്താണ്.ദീപാവലി: പൂജാ വിധിപൂജാവിധി എന്നത് കൊണ്ട് സൂചിപ്പിക്കുന്നത് ഓരോ സ്ഥലങ്ങളിലും നിലനില്ക്കുന്ന ആരാധനാ രീതിയെ ആണ്. ദീപാവലി സമയത്ത് ഗണപതിയെയും ലക്ഷ്മി ദേവിയെയുമാണ് പൊതുവായി ആരാധിക്കുന്നത്. ഐശ്വര്യത്തിന്റെയും സമ്ബത്തിന്റെയും ദേവതയായി കണക്കാക്കപ്പെടുന്ന ലക്ഷ്മിക്ക് ഹല്വ, പായസം തുടങ്ങിയ മധുരപലഹാരങ്ങളും, ഗണേശ ഭഗവാന് മോദക് എന്ന് വിളിക്കുന്ന ഭഗവാന്റെ ഇഷ്ട ഭക്ഷണവുമാണ് ഭക്തര് വഴിപാടായി നേദിക്കുന്നത്.ഭക്തര് ഈ ദിവസം ഉപവസിക്കുകയും അവരുടെ പിതൃക്കളുടെയും കുടുംബ ദൈവങ്ങളുടെയും പേരില് പ്രാര്ത്ഥനകള് നടത്തുകയുംചെയ്യുന്നു. പൂജാ ചടങ്ങുകള്ക്ക് ശേഷം ആളുകള് ദുരാത്മാക്കളെയും ദുഷ്ടശക്തികളെയും അകറ്റുന്നതിനായി വിളക്കുകള് കത്തിയ്ക്കുകയും ചെയ്യുന്നു. കൂടാതെ പടക്കങ്ങളും മറ്റും പൊട്ടിച്ച് ആഘോഷിക്കുന്നു. ഇതെല്ലാമാണ് ദീപാവലിയെ ദീപങ്ങളുടെ ആഘോഷമാക്കി മാറ്റുന്നത്.ദീപാവലിയുടെ പ്രസക്തിരാവണനെതിരായ ശ്രീരാമന്റെ വിജയവും നീണ്ട 14 വര്ഷ കാലത്തെ വനവാസത്തിന് ശേഷം ശ്രീരാമ ഭഗവാന് പത്നിയായ സീതാ ദേവിയ്ക്കൊപ്പം അയോധ്യയിലേക്ക് മടങ്ങുന്നതുമായ പുരാണകഥകളുമായി ബന്ധപ്പെട്ടതാണ് ദീപാവലി ആഘോഷം. തിന്മയുടെ മേല് നന്മയുടെയും ഇരുട്ടിനുമേല് വെളിച്ചത്തിന്റെയും വിജയത്തിന്റെ പ്രതീകാത്മക ആഘോഷമാണ് ദീപാവലി കൊണ്ട് ഉദ്ദേശിക്കുന്നത്.